**NÁVRH**

Mesto Námestovo v súlade s § 53 ods. 2 zákona č. 58/2014 Z .z. o výbušninách, výbušných predmetoch a munícii v znení neskorších predpisov a podľa § 6 ods. 2 zákona č. 369/1990 Zb. o obecnom zriadení v znení neskorších predpisov

v y d á v a

**Všeobecne záväzné nariadenie č. 1/2022 o zákaze používania pyrotechnických výrobkov**

**Článok I.**

**Vymedzenie územia a určenie času**

1. Mesto Námestovo v zmysle § 53 ods. 2 zákona č. 58/2014 Z. z. o výbušninách, výbušných predmetoch a munícii v znení neskorších predpisov zakazuje používať pyrotechnické výrobky kategórie F2, F3, P1 a T1 počas celého kalendárneho roka na nižšie uvedených uliciach v meste Námestovo:

* Lúčna,
* Severná,
* Veterná,
* Slnečná,
* Červeného kríža,
* Štefánikova,
* Bernolákova,
* Námestie Antona Bernoláka,
* Komenského,
* Cyrila a Metoda,
* Československej armády.

**Článok II.**

**Záverečné ustanovenia**

1. Toto všeobecne záväzné nariadenie mesta Námestovo bolo schválené Mestským zastupiteľstvom dňa ................. uznesením č.....................
2. Toto všeobecne záväzné nariadenie nadobúda účinnosť dňa 01.08.2022.

....................................................

Milan Hubík

primátor mesta

Príloha č. 1: Kategorizácia pyrotechnických výrobkov v zmysle § 4 Nariadenie vlády SR č. 70/2015 Z. z. o

sprístupňovaní pyrotechnických výrobkov na trhu.

**Príloha č. 1**

**Nariadenie vlády SR č. 70/2015 Z. z. o sprístupňovaní pyrotechnických výrobkov na trhu ustanovenie § 4 :**

**Kategórie pyrotechnických výrobkov**

(1)Výrobca zaraďuje pyrotechnické výrobky do kategórií podľa spôsobu ich použitia alebo ich účelu a úrovne nebezpečenstva vrátane ich hladiny hluku. Notifikovaná osoba potvrdzuje zaradenie pyrotechnických výrobkov do kategórií ako súčasť postupov posudzovania zhody podľa [*§ 14*](https://www.slov-lex.sk/pravne-predpisy/SK/ZZ/2015/70/20191101#paragraf-14).

(2)Pyrotechnické výrobky sa zaraďujú do týchto kategórií:

a)zábavná pyrotechnika

1.kategórie F1 je zábavná pyrotechnika, ktorá predstavuje veľmi nízke nebezpečenstvo a má zanedbateľnú hladinu hluku a ktorú možno používať v obmedzených priestoroch vrátane zábavnej pyrotechniky, ktorú možno používať vo vnútri obytných budov,

2.kategórie F2 je zábavná pyrotechnika, ktorá predstavuje nízke nebezpečenstvo a má nízku hladinu hluku a ktorú možno používať vonku v obmedzených priestoroch,

3.kategórie F3 je zábavná pyrotechnika, ktorá predstavuje stredne veľké nebezpečenstvo, ktorá je určená na používanie vonku na veľkých otvorených priestranstvách a ktorej hladina hluku nie je škodlivá pre ľudské zdravie,

4.kategórie F4 je zábavná pyrotechnika, ktorá predstavuje vysoké nebezpečenstvo, ktorú môžu používať len odborne spôsobilé osoby a ktorej hladina hluku nie je škodlivá pre ľudské zdravie,

b)scénická pyrotechnika

1.kategórie T1 je pyrotechnický výrobok určený na používanie na javisku, ktorý predstavuje nízke nebezpečenstvo,

2.kategórie T2 je pyrotechnický výrobok určený na používanie na javisku, ktorý môžu používať len odborne spôsobilé osoby,

c)iné pyrotechnické výrobky

1.kategórie P1 sú pyrotechnické výrobky iné ako zábavná pyrotechnika a scénická pyrotechnika, ktoré predstavujú nízke nebezpečenstvo,

2.kategórie P2 sú pyrotechnické výrobky iné ako zábavná pyrotechnika a scénická pyrotechnika, ktoré sú určené na zaobchádzanie alebo na používanie len odborne spôsobilými osobami.

**Všeobecne záväzné nariadenie č. 1/2022 o zákaze používania pyrotechnických výrobkov:**

1. bolo vyvesené na úradnej tabuli Mestského úradu Námestovo pred zasadnutím Mestského zastupiteľstva dňa 25.04.2022,
2. bolo schválené uznesením Mestského zastupiteľstva mesta Námestovo č.................... dňa .......................................,
3. bolo zvesené z úradnej tabule po schválení Mestským zastupiteľstvom dňa .......................,
4. bolo vyhlásené dňa ...................... jeho vyvesením na úradnej tabuli mesta Námestovo,
5. nadobúda účinnosť dňa 01.08.2022.

**Dôvodová správa**

*§ 53 zákona č. 58/2014 Z.z. o výbušninách, výbušných predmetoch a munícii v znení neskorších predpisov:*

*Používanie pyrotechnických výrobkov*

*(1) Pyrotechnický výrobok možno používať len podľa návodu na jeho používanie.*

*(2)* ***Obec môže z dôvodu ochrany verejného poriadku všeobecne záväzným nariadením obmedziť alebo zakázať používanie pyrotechnických výrobkov kategórie F2, F3, P1 a T1 na území obce alebo v jej častiach nad rámec obmedzenia podľa odseku 3.***

***(3) Používať pyrotechnické výrobky kategórie F2 a F3 možno len v období od 31. decembra príslušného kalendárneho roka do 1. januára nasledujúceho kalendárneho roka, ak ďalej nie je ustanovené inak.***

***(4) Používať pyrotechnické výrobky kategórie F2 a F3 v období od 2. januára do 30. decembra príslušného kalendárneho roka možno iba s predchádzajúcim súhlasom obce na základe písomnej žiadosti o súhlas na použitie pyrotechnických výrobkov kategórie F2 a F3****.*

Z vyššie uvedené vyplýva, že používať pyrotechnické výrobky kategórie F2 a F3 ( kde patria petardy a ohňostroje ) možno len v období od 31. decembra príslušného kalendárneho roka do 1. januára nasledujúceho kalendárneho roka, **v inom termíne výhradne iba s písomným súhlasom mesta.**

Mesto má v zmysle vyššie uvedeného zákona možnosť všeobecne záväzným nariadením zakázať používanie pyrotechnických výrobkov aj počas obdobia od 31. decembra príslušného kalendárneho roka do 1. januára nasledujúceho kalendárneho roka a to na území celého mesta resp. jeho časti.

S poukazom aj na uznesenie Mestského zastupiteľstva, Mestský úrad pripravil návrh všeobecne záväzného nariadenia, v ktorom mesto Námestovo zakazuje používanie pyrotechnických výrobkov F2, F3, P1 a T1 **počas celého roka** teda aj v období od 31. decembra príslušného kalendárneho roka do 1. januára nasledujúceho kalendárneho roka na presne vymedzených uliciach v meste Námestovo. Na ostatných uliciach je používanie pyrotechnických výrobkov F2, F3, P1 a T1 zo zákona dovolené iba v období od 31. decembra príslušného kalendárneho roka do 1. januára nasledujúceho kalendárneho roka, **v inom termíne výhradne iba s písomným súhlasom mesta.**

Mestský úrad Námestovo sa rozhodol zakázať akúkoľvek pyrotechniku na vymedzených uliciach počas celého roku z dôvodu, že na týchto uliciach sa nachádzajú bytové domy a školské zariadenia, kde počas Silvestra hrozí zvýšené riziko požiaru a je tam obmedzený prístup záchranných zložiek.

Spracovateľ: JUDr. Martin Panek

Predkladateľ: JUDr. Martin Panek